Goude diskar Sforza ez eas da [[Mantova]|Vantova], da welet Isabella d'Este hag enouestlet e voe gant Cesare Borgia, ur wech c'hoazh evel ijinour milourel. Distreiñ a reas da Firenze e lec'h ma labouras e-pad unan eus prantadoù frouezushañ e vuhez. Livañ a reas Sant'Anna, la Madonna,...,Leda hag ar Gioconda, gwelet evel taolennoù barzhel kenañ. Goude-se, etre 1503 ha 1506, e labouras war ur raktres ramzel: Emgann Anghiari. Menoz an oberenn-mañ a zo degouezhet eus ur bariadenn etre Leonardo ha Michelangelo. An daou arzour, atav oc'h enebiñ an eil ouzh egile, o doa c'hoant da geveziñ da c'houzout piv a vije ar buanañ d'ober an oberenn vravañ. Ur mogerlivadur e voe oberenn Da Vinci . Eus ar raktres-mañ, ne chom hiziv nemet tresadennoù ha notennoù Da Vinci. An arzour en eus bet c'hoant da lakaat e pleustr un teknik nevez-ijinet gantañ. Met an teknik livañ-se en deus rivenet an daolenn : treset en oa an holl skeudennoù war ar voger, n'en oa nemet livañ anezho. Dibabet en deus lakaat al livioù gant ur seurt dourenn ha sec'hiñ al livioù ouzh ar voger en ur lakaat tan en e draoñ. Met an tan na c'halle ket sec'hiñ penn-uhelañ an daolenn hag al livioù disec'het o deus glebiet ha rivinet an nebeut tachenn e lec'h ma oa staget ar skeudenn. Leonardo en doa kollet e bariadenn. Goude an dra-se, ne zeuio ket a-benn d'echuiñ kalz eus e raktresoù. Labourat a ray evit kalz a dud evel ar pab, Giuliano de' Medici, ha kalz a re all. Dre vras holl labour ar prantad-se a chomo e bed e huñvreoù. E 1516 e tivizas euliañ Fransez 1añ, roue Bro-C'hall.